b'\n_START_ARTICLE_\nPainajainen (Kurt Wagner)\n_START_SECTION_\nElokuvat\n_START_PARAGRAPH_\nElokuvassa X-Men 2 Painajaista n\xc3\xa4yttelee Alan Cumming. Elokuvaversiossa hahmolla on paljolti samanlainen historia kuin sarjakuvissakin. H\xc3\xa4nen suhdettaan Mystikkoon ei kuitenkaan paljasteta, vaikka siihen viitataankin. Sinisen turkin sijaan Painajaisella on elokuvassa sininen iho._NEWLINE_William Stryker aivopesee Painajaisen, ja h\xc3\xa4net l\xc3\xa4hetet\xc3\xa4\xc3\xa4n murhaamaan presidentti. Salamurhayritys kuitenkin ep\xc3\xa4onnistuu Painajaisen saadessa osuman luodista. My\xc3\xb6hemmin h\xc3\xa4n tulee tajuihinsa ja pakenee. Storm ja Jean Grey l\xc3\xa4hetet\xc3\xa4\xc3\xa4n etsim\xc3\xa4\xc3\xa4n Painajaista ja viem\xc3\xa4\xc3\xa4n h\xc3\xa4net Charles Xavierin kartanoon. Painajainen l\xc3\xa4htee heid\xc3\xa4n mukaansa ja yst\xc3\xa4vystyy Stormin kanssa. My\xc3\xb6hemmin h\xc3\xa4n auttaa Stormia pelastamaan lapset ja sulkemaan Pime\xc3\xa4n Cerebron pelastaen samalla Xavierin._NEWLINE_Painajainen ei esiinny sarjan kolmannessa elokuvassa, koska Cumming ei pit\xc3\xa4nyt hankalasta maskeerauksesta, jota hahmoa varten tarvittiin.'